CELEX: 32012D1212(02)
Language: sl
Date: 2012-12-05 00:00:00
Title: Sklep Komisije z dne 5. decembra 2012 o spremembi Sklepa Komisije 2007/623/ES o vzpostavitvi skupine neodvisnih zainteresiranih strani za upravne obremenitve na visoki ravni

12.12.2012   
            
            
               SL
            
            
               Uradni list Evropske unije
            
            
               C 382/9
            
         SKLEP KOMISIJE
   z dne 5. decembra 2012
   o spremembi Sklepa Komisije 2007/623/ES o vzpostavitvi skupine neodvisnih zainteresiranih strani za upravne obremenitve na visoki ravni
   2012/C 382/08
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:
   
               (1)
            
            
               Komisija je s Sklepom 2007/623/ES (1) ustanovila skupino neodvisnih zainteresiranih strani za upravne obremenitve na visoki ravni (v nadaljnjem besedilu: skupina) za obdobje treh let.
            
         
               (2)
            
            
               Mandat skupine je bil s Sklepom Komisije z dne 17. avgusta 2010 (2010/C 223/03) (2) podaljšan do 31. decembra 2012, da bi v polni meri izkoristili možnosti za prihranke na podlagi Akcijskega programa za zmanjševanje upravnih obremenitev v Evropski uniji, ki bo dokončan do konca leta 2012.
            
         
               (3)
            
            
               Poročilo skupine iz novembra 2011 o dobri praksi držav članic pri izvajanju zakonodaje EU na način, ki je najmanj obremenjujoč, je pokazalo, da je veliko možnosti za pomoč javnim upravam držav članic pri učinkovitejšem izvajanju zakonodaje EU.
            
         
               (4)
            
            
               Prednostni nalogi Komisije sta zmanjšanje upravnih obremenitev in poenostavitev zakonodaje, zlasti za mala in srednja podjetja (MSP) (3).
            
         
               (5)
            
            
               Mandat skupine in njenih članov bi bilo zato treba ustrezno podaljšati.
            
         
               (6)
            
            
               Skupina bi morala še naprej tesno sodelovati z zainteresiranimi stranmi in s službami Komisije ter redno in strukturirano izmenjevati poglede in izkušnje z namestnikom generalne sekretarke in predsednikom odbora za oceno učinka –
            
         SKLENILA:
   Člen 1
   Sklep 2007/623/ES se spremeni:
   
               1.
            
            
               Člen 1 se nadomesti z naslednjim:
               „Člen 1
               Skupina za upravne obremenitve na visoki ravni
               Z 31. avgustom 2007 se ustanovi Skupina neodvisnih zainteresiranih strani za upravne obremenitve na visoki ravni. Od 1. januarja 2013 je uradno ime skupine ‚Skupina za upravne obremenitve na visoki ravni‘ (v nadaljnjem besedilu: skupina).“
            
         
               2.
            
            
               Člen 2 se nadomesti z naslednjim:
               „Člen 2
               Naloga
               Naloga skupine bo svetovati Komisiji glede upravnih obremenitev, ki nastanejo zaradi zakonodaje EU za podjetja, zlasti mala in srednja ter mikro podjetja, in poenostavitve obstoječih zakonodajnih aktov EU, ki jih je treba pregledati, ter glede tega, kako lahko postanejo javne uprave držav članic učinkovitejše in pri izvajanju zakonodaje EU bolje izpolnjujejo potrebe zainteresiranih strani, zlasti MSP.
               Skupina bo Komisiji svetovala zlasti glede:
               
                           —
                        
                        
                           ukrepov za zmanjšanje upravnih obremenitev in poenostavitev obstoječe zakonodaje, pri čemer bo posebna pozornost namenjena potrebam malih podjetij,
                        
                     
                           —
                        
                        
                           tekočega programa poenostavitve, pri čemer bo poudarek na aktih z velikim potencialom za zmanjšanje upravnih obremenitev,
                        
                     
                           —
                        
                        
                           potencialnih upravnih obremenitev za podjetja pri izvajanju zakonodaje EU, zlasti mala in srednja ter mikro podjetja, pri čemer se bo opirala na časovne načrte,
                        
                     
                           —
                        
                        
                           ukrepov, ki jih je mogoče sprejeti na nacionalni ravni in bodo v pomoč državam članicam pri izvajanju zakonodaje EU, sprejete v okviru programa za zmanjševanje upravnih obremenitev, na najmanj obremenjujoč način,
                        
                     
                           —
                        
                        
                           ukrepov, ki jih je mogoče sprejeti na nacionalni ravni, da se bodo uprave pri izvajanju zakonodaje EU bolje odzivale na pomisleke MSP in upoštevale imperativ rasti,
                        
                     ter ji pomagala pri zagotavljanju napredka Sveta in Parlamenta pri sprejemanju predlogov za poenostavitev in zmanjšanje upravnih obremenitev.
               Mandat skupine traja do 31. oktobra 2014.“
            
         
               3.
            
            
               Člen 3(1) se nadomesti z naslednjim:
               „1.   Komisija se lahko posvetuje s skupino o kateri koli zadevi v zvezi z zmanjšanjem nepotrebnih obremenitev za MSP, zlasti za mikro podjetja, pri izvajanju zakonodaje EU, ter tekočim programom poenostavitve.“
            
         
               4.
            
            
               Člen 4 se spremeni:
               
                           (a)
                        
                        
                           v odstavku 2 se drugi stavek nadomesti z naslednjim:
                           „Nato generalni sekretar imenuje člane skupine v posvetovanju s predsednikom.“
                        
                     
                           (b)
                        
                        
                           odstavek 3 se nadomesti z naslednjim:
                           „3.   Člani so imenovani za delovanje v svojem imenu ali za zastopanje skupnega interesa zainteresiranih strani s strokovnim znanjem na področju zmanjševanja upravnih obremenitev.“
                        
                     
                           (c)
                        
                        
                           v odstavku 4 se prvi stavek nadomesti z naslednjim:
                           „Mandat članov skupine se podaljša do 31. oktobra 2014.“
                        
                     
                           (d)
                        
                        
                           odstavek 5 se nadomesti z naslednjim:
                           „5.   Člane, ki ne morejo več učinkovito prispevati k razpravam skupine, in tiste, ki dajo odpoved ali ne izpolnjujejo pogojev iz odstavka 3 tega člena ali iz člena 339 Pogodbe o delovanju Evropske unije, je za preostanek njihovega mandata mogoče zamenjati.“
                        
                     
                           (e)
                        
                        
                           odstavek 6 se nadomesti z naslednjim:
                           „6.   Člani, ki so imenovani za delovanje v svojem imenu, delujejo neodvisno in v javnem interesu.
                           Člani, ki so imenovani za zastopanje skupnega interesa več zainteresiranih strani, ne morejo predstavljati interesa ene same zainteresirane strani.“
                        
                     
                           (f)
                        
                        
                           odstavek 7 se nadomesti z naslednjim:
                           „7.   Imena posameznikov, imenovanih za delovanje v svojem imenu, in posameznikov, imenovanih za zastopanje interesa, se objavijo v registru strokovnih skupin Komisije in drugih podobnih subjektov (v nadaljnjem besedilu: register). Imena članov se objavijo tudi na spletni strani Generalnega sekretariata Evropske komisije.“
                        
                     
                           (g)
                        
                        
                           za odstavkom 7 se vstavi nov odstavek 8:
                           „8.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.“
                        
                     
         
               5.
            
            
               Člen 5 se spremeni:
               
                           (a)
                        
                        
                           odstavek 3 se nadomesti z naslednjim:
                           „3.   Člani skupine in njihovi predstavniki ter povabljeni strokovnjaki in opazovalci spoštujejo obveznosti varovanja poslovne skrivnosti iz pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (4). Če teh obveznosti ne spoštujejo, lahko Komisija sprejme vse ustrezne ukrepe.
                        
                     
                           (b)
                        
                        
                           odstavek 6 se nadomesti z naslednjim:
                           „6.   Komisija objavi vse ustrezne dokumente o dejavnostih skupine (na primer dnevne rede, zapisnike in prispevke sodelujočih), in sicer v registru ali prek povezave iz registra na posebno spletno stran, na kateri so na voljo informacije. Kadar bi razkritje dokumenta oslabilo varstvo javnega ali zasebnega interesa, morajo biti predvidene izjeme glede objave v skladu s členom 4 Uredbe (ES) št. 1049/2001.“
                        
                     
         
               6.
            
            
               Člen 7 se nadomesti z naslednjim:
               „Člen 7
               Uporaba
               Ta sklep se uporablja do 31. oktobra 2014.“
            
         Člen 2
   Ta sklep začne veljati na dan objave v Uradnem listu Evropske unije.
   Uporablja se od 31. decembra 2012 dalje.
   
      V Bruslju, 5. decembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 253, 28.9.2007, str. 40.
   
      (2)  UL C 223, 18.8.2010, str. 6.
   
      (3)  COM(2011) 803 – Zmanjšanje upravnega bremena za MSP – Prilagoditev predpisov EU potrebam mikropodjetij.
   
      (4)  Sklep Komisije z dne 29. novembra 2001 o spremembah njenega poslovnika (UL L 317, 3.12.2001, str. 1).“